صمون المحشي من صديقتنا رشا جمال العمر
فكرة هذا الصمون انو تحشي وتشوي وانتي بكيفج تختارين الحشوة الي تردية اني حشيته دجاج قطعت صدر دجاج علشكل اصابع وتبلتة بلملح والبهارات وشوية من صلصة الصويا لان صدر الدجاج ناشف وبعد ساعة حمسته وي البصل وضفتلة ابهارات الدجاج وضفت بلنهاية بصل اخضر وتركت الحشوه تبرد
اول شي العجينة الي هي عبارة عن 6كوب طحين نص كوب زيت زيتون ثلث ارباع الكوب لبن خاثر 1ملعقه اكل خمرة رشة ملح و3ملعقه اكل سكر وخليت رشة اوركانو وبصل باودر هاي حسب الرغبة عجنت المواد وتركتة تختمر وهاي شكل العجينه بعد ان اختمرت
.بعد اختمرت العجينة ابدي اكور العجينة
ارجع علاول كرة سويتة وافتحة واحشية بلضبط مثل من انحشي الكليجه
وهاي بعد ان حشيتة اكورة واتركة تختمر مرة ثانيه
هاي بعد ان اختمرت دهنة بلبيض والسمسم وادخلة للفرن الحار
وهاي ورة مطلعتة من الفرن ادهنة بزيت خفيف واغطية اشوية وبعدين اقدمة